ประกาศกรมสรรพสามิตเรื่องกำหนดแบบคำขอจดทะเบียนสรรพสามิต คำขอรับใบแทนใบทะเบียนสรรพสามิตคำขอย้ายหรือเลิกหรือโอนกิจการและหลักเกณฑ์ วิธีการ และเงื่อนไขเกี่ยวกับการจดทะเบียนสรรพสามิต[๑] เพื่อให้การจดทะเบียนสรรพสามิตเป็นไปโดยเรียบร้อยและเพื่อเป็นการอำนวยความสะดวกในการจดทะเบียนสรรพสามิตให้แก่ผู้มีหน้าที่เสียภาษีอาศัยอำนาจตามความในมาตรา ๓๒ มาตรา ๓๓ มาตรา ๓๕มาตรา ๓๗ และอนุวัติตามมาตรา ๓๖ และมาตรา ๓๘ แห่งพระราชบัญญัติภาษีสรรพสามิตพ.ศ. ๒๕๖๐ อธิบดีกรมสรรพสามิต จึงออกประกาศไว้ ดังต่อไปนี้ข้อ ๑ ให้ผู้ประกอบอุตสาหกรรม ผู้นำเข้าหรือผู้ประกอบกิจการสถานบริการ ยื่นคำขอจดทะเบียนสรรพสามิตตามแบบภส.๐๑-๐๑ ท้ายประกาศนี้ พร้อมเอกสารหลักฐาน ณสำนักงานสรรพสามิตพื้นที่แห่งท้องที่ที่โรงอุตสาหกรรมสถานประกอบการซึ่งเป็นสำนักงานแห่งใหญ่ หรือสถานบริการนั้นตั้งอยู่ แล้วแต่กรณี หรือยื่นผ่านระบบเครือข่ายอินเทอร์เน็ตที่เว็บไซต์ของกรมสรรพสามิตhttp://www.excise.go.thในกรณีที่ผู้ประกอบอุตสาหกรรม หรือผู้ประกอบกิจการสถานบริการมีใบทะเบียนสรรพสามิตอยู่แล้วก่อนวันที่พระราชบัญญัติภาษีสรรพสามิต พ.ศ. ๒๕๖๐ใช้บังคับ ให้ยื่นคำขอจดทะเบียนสรรพสามิต ตามแบบ ภส.๐๑-๐๑ ท้ายประกาศนี้ ภายในหกเดือนนับแต่วันที่พระราชบัญญัติภาษีสรรพสามิตพ.ศ. ๒๕๖๐ ใช้บังคับ ณ สำนักงานสรรพสามิตพื้นที่แห่งท้องที่ที่โรงอุตสาหกรรม หรือสถานบริการนั้นตั้งอยู่แล้วแต่กรณี หรือยื่นผ่านระบบเครือข่ายอินเทอร์เน็ตที่เว็บไซต์ของกรมสรรพสามิต โดยไม่ต้องยื่นเอกสารหลักฐานประกอบการพิจารณาในกรณีที่ผู้ประกอบอุตสาหกรรมหรือผู้ประกอบกิจการสถานบริการมีโรงอุตสาหกรรม หรือสถานบริการหลายแห่งให้แยกยื่นคำขอจดทะเบียนสรรพสามิตเป็นรายโรงอุตสาหกรรมหรือสถานบริการในกรณีที่ผู้นำเข้ามีสถานประกอบการและสำนักงานสาขาหลายแห่งให้ยื่นคำขอจดทะเบียนสรรพสามิต ณสำนักงานสรรพสามิตพื้นที่แห่งท้องที่ที่สถานประกอบการซึ่งเป็นสำนักงานแห่งใหญ่นั้นตั้งอยู่ข้อ ๒ ในกรณีที่ใบทะเบียนสรรพสามิตชำรุดในสาระสำคัญหรือสูญหายให้ผู้ประกอบอุตสาหกรรมผู้นำเข้า หรือผู้ประกอบกิจการสถานบริการยื่นคำขอรับใบแทนใบทะเบียนสรรพสามิตตามแบบ ภส.๐๑-๐๑ ท้ายประกาศนี้พร้อมเอกสารหลักฐาน ภายในสิบห้าวันนับแต่วันที่ทราบถึงการชำรุดในสาระสำคัญหรือการสูญหายโดยยื่นต่อสรรพสามิตพื้นที่แห่งท้องที่ที่โรงอุตสาหกรรม สถานประกอบการซึ่งเป็นสำนักงานแห่งใหญ่หรือสถานบริการนั้นตั้งอยู่ แล้วแต่กรณีหรือยื่นผ่านระบบเครือข่ายอินเทอร์เน็ตที่เว็บไซต์ของกรมสรรพสามิต ๓ ในกรณีที่ผู้ประกอบอุตสาหกรรมผู้นำเข้า หรือผู้ประกอบกิจการสถานบริการประสงค์จะย้ายโรงอุตสาหกรรมสถานประกอบการซึ่งเป็นสำนักงานแห่งใหญ่ หรือสถานบริการให้แจ้งย้ายเป็นหนังสือหรือยื่นคำขอย้ายตามแบบ ภส.๐๑ - ๐๑ ท้ายประกาศนี้พร้อมเอกสารหลักฐาน ณ สถานที่ที่ได้จดทะเบียนสรรพสามิตไว้ก่อนวันย้ายไม่น้อยกว่าสิบห้าวันหรือยื่นผ่านระบบเครือข่ายอินเทอร์เน็ตที่เว็บไซต์ของกรมสรรพสามิต และเมื่อย้ายโรงอุตสาหกรรมสถานประกอบการซึ่งเป็นสำนักงานแห่งใหญ่หรือสถานบริการแล้วให้ยื่นคำขอจดทะเบียนสรรพสามิตตามแบบ ภส.๐๑ - ๐๑ ท้ายประกาศนี้ พร้อมเอกสารหลักฐาน ณ สำนักงานสรรพสามิตพื้นที่แห่งท้องที่ที่โรงอุตสาหกรรมสถานประกอบการซึ่งเป็นสำนักงานแห่งใหญ่ หรือสถานบริการแห่งใหม่นั้นตั้งอยู่แล้วแต่กรณี หรือยื่นผ่านระบบเครือข่ายอินเทอร์เน็ตที่เว็บไซต์ของกรมสรรพสามิต ๔ ในกรณีที่ผู้ประกอบอุตสาหกรรม ผู้นำเข้าหรือผู้ประกอบกิจการสถานบริการที่ประสงค์จะเลิกหรือโอนกิจการให้ยื่นคำขอเลิกหรือโอนกิจการตามแบบ ภส.๐๑ - ๐๑ ท้ายประกาศนี้พร้อมเอกสารหลักฐานโดยยื่นต่อสรรพสามิตพื้นที่ ณ สถานที่ที่ได้จดทะเบียนสรรพสามิตไว้หรือยื่นผ่านระบบเครือข่ายอินเทอร์เน็ตที่เว็บไซต์ของกรมสรรพสามิตhttp:// ก่อนวันเลิกหรือโอนกิจการไม่น้อยกว่าสิบห้าวัน และให้คืนใบทะเบียนสรรพสามิตแก่เจ้าพนักงานสรรพสามิตณ สถานที่ที่ได้แจ้งเลิกหรือโอนกิจการนั้นภายในสิบห้าวันนับแต่วันที่หยุดประกอบกิจการให้ผู้รับโอนกิจการยื่นคำขอจดทะเบียนภายในเจ็ดวันนับแต่วันรับโอนกิจการโดยนำบทบัญญัติตามข้อ ๑ มาใช้บังคับโดยอนุโลม และให้ประกอบกิจการต่อเนื่องได้ในระหว่างรอรับใบทะเบียนสรรพสามิตข้อ ๕ ในกรณีที่ผู้ประกอบอุตสาหกรรม ผู้นำเข้าหรือผู้ประกอบกิจการสถานบริการถึงแก่ความตายให้ทายาทหรือผู้จัดการมรดกยื่นคำขอจดทะเบียนสรรพสามิตตามแบบ ภส.๐๑ - ๐๑ ท้ายประกาศนี้ พร้อมเอกสารหลักฐาน ภายในหกสิบวันนับแต่วันที่ผู้ประกอบอุตสาหกรรมผู้นำเข้าหรือผู้ประกอบกิจการสถานบริการถึงแก่ความตาย ณ สำนักงานสรรพสามิตพื้นที่แห่งท้องที่ที่โรงอุตสาหกรรมสถานประกอบการซึ่งเป็นสำนักงานแห่งใหญ่ หรือสถานบริการนั้นตั้งอยู่ แล้วแต่กรณี หรือยื่นผ่านระบบเครือข่ายอินเทอร์เน็ตที่เว็บไซต์ของกรมสรรพสามิตhttp://www.excise.go.thข้อ ๖ ประกาศนี้ให้ใช้บังคับตั้งแต่วันที่ ๑๖ กันยายนพ.ศ. ๒๕๖๐ประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. แบบคำขอจดทะเบียนสรรพสามิตคำขอรับใบแทนใบทะเบียนสรรพสามิต คำขอย้ายหรือเลิกหรือโอนกิจการตามมาตรา๓๒,๓๓,๓๕,๓๖,๓๗ และ ๓๘แห่งพระราชบัญญัติภาษีสรรพสามิต พ.ศ.๒๕๖๐ (ภส.๐๑ -๐๑)(ดูข้อมูลจากภาพกฎหมาย)พัชรภรณ์/จัดทำ๔ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๒๑๐ (เล่มที่ ๑)/๒๔ พฤษภาคม๒๕๖๑